APROBACIÓN DEFINITIVA DO REGULAMENTO DE USO DA FACTURA ELECTRÓNICA
ADMINISTRACIÓN LOCAL — Municipal — Oia (Ordenanzas e Regulamentos, 06/05/2015)

Aprobado inicialmente polo Pleno deste Concello en sesión ordinaria do pasado 26.02.2015 REGULAMENTO DE USO DA FACTURA ELECTRONICA, exposto ao público, por prazo de 30 días hábiles, a través de anuncio publicado no BOP nº 45 de 06.03.2015, sen que foran formuladas alegacións, durante o prazo de publicidade que rematou o día 14.04.2015, en cumprimento das previsións do artigo 65.2 da Lei 7/85 por remisión expresa do artigo 70.2 do mesmo texto legal, procédese á publicación do texto íntegro do Regulamento, co fin de que entre en vigor, unha vez transcorridos 15 días desde a publicación do presente anuncio. Contra o acordo de aprobación definitiva poderá interpoñerse recurso contencioso-administrativo ante a Sala do contencioso-administrativo do TSXª Galicia, no prazo de dous meses contados a partir da publicación deste acordo no BOP: A Lei 25/2013, do 27 de decembro, de impulso da factura electrónica e creación do rexistro contable de facturas no Sector Público, recolle no artigo 4 os provedores que están obrigados ao uso da factura electrónica e á súa presentación a través do punto xeral de entrada que corresponda. Establece tamén no citado artigo que as Administracións Públicas poderán excluír regulamentariamente desta obriga de facturación electrónica aos proveedores cando se trate de facturas con importe inferior a 5.000,00 euros. Tendo en conta as características dos proveedores cos que traballa habitualmente esta Entidade Local consideramos necesario facer uso desta facultade de exclusión para facilita-las cousas á meirande parte dos proveedores que emiten facturas por importes moi pequenos, e que terían dificultades importantes para emitir a factura a través do FACE. A entrada en vigor do artigo 4 da citada Lei, como recolle a Disposición final oitava, sobre obrigas de presentación de factura electrónica a partir do 15 de xaneiro de 2015, fai necesario regular esta facultade que teñen as Administracións Públicas de excluír da obriga de facturación electrónica. En cumprimento da obriga deste Concello de dispoñer dun Punto Xeral de Entrada de Facturas Electrónicas para permitir a presentación electrónica de todas as facturas e outros documentos emitidos polos provedores e contratistas, o Concello de Oia adhírese ao Punto Xeral de Entrada de Facturas Electrónicas da Administración do Estado, FACe, dispoñible na dirección URL https://face.gob.es/es/; A recepción das facturas a través do FACE terá os mesmos efectos que os que se derivaban da presentación das facturas ata agora no rexistro administrativo.1.—De conformidade co artigo 4 da Lei 25/2013, do 27 de decembro, de impulso da factura electrónica e creación do rexistro contable das facturas no Sector Público, todos os provedores que entreguen bens ou prestene servizos á Administración Pública poderán expedir e remitir factura electrónica, quedando obrigados ao uso da factura electrónica e á súa presentación a través do punto xeral de entrada que corresponda as entidades seguintes: a) Sociedades anónimas; b) Sociedades de responsabilidade limitada; c) Persoas xurídicas e entidades sen personalidade xurídica que carezan de nacionalidade española; d) Establecementos permanentes e sucursais de entidades non residentes en territorio español nos termos que establece a normativa tributaria; e) Unións temporais de empresas; f) Agrupación de interese económico, Agrupación de interese económico europea, Fondo de Pensións, Fondo de capital risco, Fondo de investimentos, Fondo de utilización de activos, Fondo de regularización do mercado hipotecario, Fondo de titulización hipotecaria ou Fondo de garantía de investimentos. En exercizo da potestade regulamentaria que corresponde ao concello de Oia ( artigo 4 da Lei 7/85 de 2 de abril reguladora das bases de réxime local, modificada por Lei 27/2013 de Racionalización e Sostenibilidade da administración local, conferida de acordo co apartado segundo do referido artigo 4, estarán excluídas da obriga de facturar electrónicamente a este Concello de Oia os proveedores que teñan que emitir factura de ata 5.000,00 €. O importe límite da excepción á obriga de facturación electrónica corresponde ao total da factura, é decir, base impoñible e impostos, dacordo co criterio sentado pola Xunta Consultiva de Contratación Administrativa nos seus Informes 43/2008, do 28 de xullo de 2008 e 26/2008, do 2 de decembro de 2008, que considera como prezo do contrato, o importe íntegro que pola execución do mesmo ten dereito a percibir o contratista, incluído o Imposto sobre o Valor Engadido. Tendo en conta a estructura organizativa sinxela dun concello de menos de 5000 habitantes, o códigos DIR3 do Concello de Oia é único: Estes códigos serán indispensables para a remisión de todas as facturas electrónicas. O presente regulamento entrará en vigor a partir da publicación do seu texto íntegro no Boletín Oficial da Provincia, debendo transcorrir os 15 días de prazo previstos no artigo 65.2 da Lei 7/1985, do 2 de abril, reguladora das Bases de Réxime Local. Producirá efectos a partir do día seguinte a aquel en que se cumpra o mencionado prazo, permanecendo vixente a ta a súa modificación ou derogación expresa. En Oia, a 22 de abril de 2015.—O Alcalde, Alejandro Rodríguez Rodríguez.